Jhb-vrou in plas bloed in huis aangetrefArgieffoto: ER24 Russel Meiring, woordvoerder van ER24, het gesê die vrou was in ŉ kritieke toestand waar sy in haar huis in Fleurhof, Roodepoort, gevind is. Paramedici van ER24 en provinsiale nooddienste het die vrou in een van die slaapkamers aangetref. “Sy het ŉ erge snywond aan haar kop opgedoen en was in ’n kritieke toestand toe paramedici haar gevind het,” het Meiring gesê. Die vrou is gestabiliseer en na ŉ hospitaal gehaas vir behandeling. Dit is nie in hierdie stadium bekend wat met die vrou gebeur het nie, maar polisie was op die toneel om die saak te ondersoek, het Meiring gesê.